Taifa Stars leo inapambana na Algeria majira ya nne kamili usiku kwa saa za Afrika Mashariki, mchezo ambao unafanyika katika Uwanja wa Al Salam uliopo jijini Cairo nchini Misri. Tanzania wanaingia katika mchezo huu wakiwa tayari wameshatupwa nje ya michuano hiyo baada ya kupoteza michezo yote miwili iliyotangulia. Tanzania walipoteza dhidi ya Senegal kwa kufungwa mabao 2-0 na dhidi ya Kenya kwa mabao 3-2.  Stars wanaingia katika mchezo huu huku wakiwakosa nyota wao beki tegemeo Kelvin Yondani ya mlinda lango namba moja Aishi Manula kutokana na kusumbuliwa na majeraha. Katika mchezo mwingine wa Kundi hilo C, Kenya watakuwa wakipepetana na Senegal kutafuta nafasi ya kufuzu kwenda hatua inayofuata. Kila timu kati ya hizo ina nafasi ya kufuzu 16 bora kutokana na timu zote mpaka sasa kujikusanyia alama tatu kibindoni.   